[{"text_idx": "#000003", "text": "Beth sydd angen i mi ei wneud os oes gen i gynnwys LinkedIn Learning wedi\u2019i ymgorffori yn fy modiwlau Blackboard Learn Ultra presennol?"}, {"text_idx": "#000006", "text": "Beth yw manteision y fersiwn newydd?"}, {"text_idx": "#000007", "text": "Bydd ymgorffori cynnwys yn arbed amser i staff, gan y bydd yn tynnu teitl a disgrifiad y cynnwys trwyddo i\u2019ch modiwl yn awtomatig.\nGall staff chwilio am gynnwys LinkedIn Learning yn uniongyrchol o Blackboard Learn Ultra.\nYn flaenorol, dim ond cyrsiau LinkedIn Learning oedd yn gallu cael eu hymgorffori o fewn modiwlau, ond mae\u2019r fersiwn newydd yn caniata\u0301u i fathau eraill o gynnwys o LinkedIn Learning, gan gynnwys fideos, ffeiliau sain, a Llwybrau Dysgu, gael eu hymgorffori.\nBydd myfyrwyr yn gallu gweld y cynnwys yn uniongyrchol yn Blackboard Learn Ultra, heb orfod mewngofnodi i LinkedIn Learning ar waha\u0302n."}, {"text_idx": "#000009", "text": "Mae\u2019r fideo isod (dim sain) yn dangos pa mor hawdd fydd hi i fyfyrwyr gael mynediad at gynnwys LinkedIn Learning o fewn Blackboard Learn Ultra os ydynt wedi\u2019u hymgorffori gan ddefnyddio\u2019r offeryn newydd."}, {"text_idx": "#000012", "text": "A oes gennych chi ddiddordeb mewn dysgu pa adnoddau sydd ar gael i\u2019ch helpu i asesu a datblygu eich sgiliau digidol? Neu, efallai bod diddordeb gennych chi mewn dysgu mwy am sut y gallwch gefnogi\u2019ch myfyrwyr i ddatblygu eu sgiliau digidol?"}, {"text_idx": "#000013", "text": "Byddwn ni\u2019n cynnal nifer o sesiynau hyfforddi i staff drwy gydol Semester 1. Os nad oes modd ichi fynychu\u2019r sesiynau, mae croeso mawr i chi e-bostio digi@aber.ac.uk a gallwn drefnu sgwrs i chi ag aelod o\u2019n ti\u0302m."}, {"text_idx": "#000018", "text": "Cyhoeddais Ran 1 o\u2019r blogbost hwn yn gynharach yr wythnos hon, lle cyflwynais 5 syniad ac awgrymiad i\u2019ch helpu i wneud y gorau o Excel, ac mae\u2019r blogbost hyn yn cynnwys 5 awgrym pellach! Os ydych chi eisiau dysgu mwy am Excel, ewch i\u2019m casgliad Excel newydd yn LinkedIn Learning."}, {"text_idx": "#000019", "text": "Awgrym 6: Ychwanegu nifer o resi neu golofnau ar yr un pryd"}, {"text_idx": "#000020", "text": "Os hoffech chi ychwanegu mwy nag un rhes neu golofn ar yr un pryd bydd yr awgrym hwn yn arbed yr amser o orfod gwneud hyn fesul un."}, {"text_idx": "#000021", "text": "Amlygwch nifer y rhesi neu\u2019r colofnau yr hoffech eu hychwanegu\nCliciwch fotwm de\u2019r llygoden arnynt\nDewiswch Mewnosod o\u2019r gwymplen sy\u2019n ymddangos"}, {"text_idx": "#000023", "text": "Nid yw dod o hyd i\u2019r botwm i ychwanegu\u2019r rhain mor hawdd ag y mae ar Microsoft Word ond yn ffodus mae yna gwpwl o ffyrdd i wneud hyn."}, {"text_idx": "#000024", "text": "Adnoddau i\u2019ch helpu i baratoi ar gyfer eich arholiadau"}, {"text_idx": "#000025", "text": "Wrth i ni agosa\u0301u at ddechrau cyfnod yr arholiadau, rydym wedi rhestri amrywiaeth o adnoddau i\u2019ch helpu i wneud y gorau o dechnoleg wrth i chi baratoi ac adolygu ar gyfer eich arholiadau."}, {"text_idx": "#000026", "text": "Mae yna adnoddau ym mhob un o\u2019r chwe chasgliad a fydd yn eich cefnogi chi i wneud y mwyaf o dechnoleg wrth i chi baratoi ar gyfer eich arholiadau"}, {"text_idx": "#000029", "text": "Mae gan y casgliad hwn rai awgrymiadau a chyngor i\u2019ch helpu i adolygu ac astudio ar gyfer eich arholiadau"}, {"text_idx": "#000031", "text": "Gall tymor yr arholiadau fod yn gyfnod heriol i fyfyrwyr. Mae\u2019r casgliad hwn yn cynnig rhai strategaethau a chyngor er mwyn ichi allu rheoli eich straen adeg yr arholiadau"}, {"text_idx": "#000032", "text": "Edrychwch hefyd ar y Cwestiynau a Holir yn Aml am yr arholiadau, ac os oes gennych unrhyw gwestiynau ynghylch unrhyw un o\u2019r adnoddau sydd wedi\u2019u rhestri uchod, cysylltwch a\u0302\u2019r Ti\u0302m Sgiliau Digidol (digi@aber.ac.uk)."}, {"text_idx": "#000033", "text": "Cyflwyno nodweddion newydd yn LinkedIn Learning"}, {"text_idx": "#000034", "text": "Mae LinkedIn Learning, llwyfan dysgu ar-lein y mae gan bob myfyriwr ac aelod o staff PA fynediad am ddim iddo, wedi rhyddhau tair nodwedd newydd a chyffrous yn ddiweddar. Edrychwch ar y wybodaeth a\u2019r canllawiau isod i ddysgu sut i fanteisio i\u2019r eithaf ar y nodweddion newydd hyn."}, {"text_idx": "#000036", "text": "Yn ddiweddar mae LinkedIn Learning wedi rhyddhau Canllawiau Ro\u0302l. Bydd y rhain yn eich galluogi i archwilio a dod o hyd i gynnwys sy\u2019n gysylltiedig ag amrywiaeth eang o lwybrau gyrfa. Er enghraifft, os ydych yn dyheu i fod yn Wyddonydd Data, gallwch ddilyn y canllaw ro\u0302l Gwyddonydd Data i ddod o hyd i gyrsiau, llwybrau dysgu, mewnwelediadau sgiliau, a gofodau grw\u0302p cymunedol sy\u2019n gysylltiedig a\u0302\u2019r ro\u0302l benodol hon."}, {"text_idx": "#000037", "text": "Edrychwch ar y fideo isod (dim sain) i ddysgu sut i gael mynediad i\u2019r Canllawiau Ro\u0302l, a gallwch hefyd gael gwybod mwy amdanynt trwy\u2019r ddolen hon Canllawiau ro\u0302l LinkedIn Learning."}, {"text_idx": "#000038", "text": "Nodwedd newydd 2: GitHub Codespaces"}, {"text_idx": "#000039", "text": "Mae LinkedIn Learning hefyd wedi rhyddhau GitHub Codespaces, sy\u2019n caniata\u0301u i chi ymarfer meistroli\u2019r ieithoedd rhaglennu cyfrifiadurol gorau a phynciau cysylltiedig eraill megis Deallusrwydd Artiffisial (AI)."}, {"text_idx": "#000040", "text": "Mae LinkedIn Learning wedi datblygu dros 50 o gyrsiau sy\u2019n cynnwys ymarfer ymarferol trwy integreiddio a\u0302 GitHub Codespaces, sy\u2019n amgylchedd datblygu yn y cwmwl. Gallwch gael mynediad at bob un o\u2019r 50+ o gyrsiau yma, neu dechreuwch drwy edrych ar y dewis o gyrsiau isod:"}, {"text_idx": "#000042", "text": "Gallwch bersonoli\u2019r cynnwys y mae LinkedIn Learning yn ei argymell i chi hyd yn oed ymhellach drwy osod Nodau Gyrfa i chi\u2019ch hun. Y ddwy brif fantais o osod nodau gyrfa yw:"}, {"text_idx": "#000043", "text": "Eich cysylltu a\u0302 chyfleoedd datblygu gyrfa yn seiliedig ar y nodau yr ydych wedi\u2019u gosod i chi\u2019ch hun\nEich helpu i feithrin amrywiaeth o sgiliau a fydd yn eich helpu i gyflawni eich nodau"}, {"text_idx": "#000044", "text": "Gallwch osod eich Nodau Gyrfa trwy glicio ar Fy Nysgu Ac yna Fy Nodau, ac edrych ar y Canllaw defnyddiol hwn i\u2019ch helpu chi i fanteisio i\u2019r eithaf ar y nodwedd newydd hon."}, {"text_idx": "#000045", "text": "Am unrhyw gymorth neu ymholiadau am y nodweddion newydd hyn, neu ar gyfer unrhyw gwestiynau cyffredinol am LinkedIn Learning, cysylltwch a\u0302\u2019r Ti\u0302m Sgiliau Digidol (digi@aber.ac.uk)."}, {"text_idx": "#000047", "text": "Ydych chi eisiau datblygu eich sgiliau digidol ymhellach? Ydych chi\u2019n ei chael hi\u2019n anodd dod o hyd i gyrsiau a fideos o LinkedIn Learning sy\u2019n gysylltiedig a\u0302\u2019r sgiliau penodol hynny rydych chi am eu datblygu? Os felly, efallai mai ein casgliadau sgiliau digidol newydd yw\u2019r hyn sydd ei angen arnoch!"}, {"text_idx": "#000048", "text": "Mae gan bob myfyriwr ac aelod o staff PA fynediad am ddim i LinkedIn Learning, llwyfan dysgu ar-lein. Darllenwch ein postiad blog blaenorol i ddarganfod mwy am y llwyfan."}, {"text_idx": "#000049", "text": "Rydym wedi datblygu 30 o gasgliadau newydd (15 i fyfyrwyr a 15 i staff) i\u2019ch cefnogi i ddod o hyd i\u2019r cynnwys mwyaf priodol o LinkedIn Learning er mwyn i chi allu datblygu amrywiaeth o sgiliau digidol. Mae pob casgliad yn cynnwys 9 adnodd a gall y rhain amrywio o fideos byr 3 munud i gyrsiau mwy manwl."}, {"text_idx": "#000050", "text": "Dyma enghraifft o 6 adnodd y byddwch chi\u2019n dod o hyd iddyn nhw, ac o ba gasgliad y maent yn dod ohono:"}, {"text_idx": "#000051", "text": "Editing and Proofreading made simple (cwrs 39 munud)"}, {"text_idx": "#000052", "text": "Casgliad: Llythrennedd Gwybodaeth i Fyfyrwyr"}, {"text_idx": "#000053", "text": "Distractions caused by devices (fideo 4 munud)"}, {"text_idx": "#000054", "text": "Casgliad: Lles Digidol i Fyfyrwyr"}, {"text_idx": "#000056", "text": "Casgliad: Hyfedredd Digidol i Fyfyrwyr"}, {"text_idx": "#000058", "text": "Casgliad: Cynhyrchiant Digidol i Staff"}, {"text_idx": "#000060", "text": "Casgliad: Addysgu Digidol i Staff"}, {"text_idx": "#000062", "text": "Casgliad: Cydweithio Digidol i Staff"}, {"text_idx": "#000063", "text": "Os ydych am ddod o hyd i adnoddau ychwanegol i\u2019ch helpu i ddatblygu eich sgiliau digidol, edrychwch ar ein Llyfrgell Sgiliau Digidol myfyrwyr a lansiwyd gennym yr wythnos diwethaf (bydd y llyfrgell staff ar gael ym mis Mehefin 2023)."}, {"text_idx": "#000065", "text": "Diwrnod Rhyngwladol y Merched 2023 #CofleidioTegwch"}, {"text_idx": "#000066", "text": "Heddiw, rydym yn dathlu Diwrnod Rhyngwladol y Merched! Y thema eleni yw #CofleidioTegwch, ac mae\u2019n rhoi cyfle pwysig i ni ddathlu cyflawniadau diwylliannol, gwleidyddol a chymdeithasol-economaidd menywod, ac mae hefyd yn alwad i ni weithredu gan gofleidio tegwch yn llawn."}, {"text_idx": "#000067", "text": "Dyma ddetholiad o fideos LinkedIn Learning byr, i gyd dan 5 munud, sydd wedi\u2019u hysbrydoli gan Ddiwrnod Rhyngwladol y Merched. Gallwch gael mynediad i\u2019r fideos hyn am ddim gyda\u2019ch cyfrif LinkedIn Learning Prifysgol Aberystwyth."}, {"text_idx": "#000070", "text": "Bydd y Pencampwyr Digidol Myfyrwyr o fewn Gwasanaethau Gwybodaeth yn cynnal grwpiau ffocws awr o hyd ym mis Mawrth i gasglu adborth gan fyfyrwyr ar eu profiadau o ddefnyddio LinkedIn Learning. Byddwch yn derbyn taleb gwerth \u00a310 am awr o\u2019ch amser."}, {"text_idx": "#000071", "text": "Cynhelir y grwpiau ffocws hyn ar-lein ar y dyddiadau canlynol:"}, {"text_idx": "#000072", "text": "I gymryd rhan, llenwch y ffurflen fer hon i gofrestru. Mae hefyd croeso i chi gysylltu a\u0302 digi@aber.ac.uk gydag unrhyw gwestiynau."}, {"text_idx": "#000073", "text": "Syniadau ac Awgrymiadau Microsoft Word \ud83d\udca1"}, {"text_idx": "#000075", "text": "Mae\u2019n bosib mai Microsoft Word yw\u2019r rhaglen gyfrifiaduron fwyaf adnabyddus ym maes academia. Mae bron bob cwrs y gallwch ei ddilyn ym Mhrifysgol Aberystwyth yn defnyddio Microsoft Word i ryw raddau, gyda rhai cyrsiau yn gofyn i chi wneud mwy na dim ond teipio traethawd. Yn y blog-bost hwn, byddaf yn rhannu ambell dric defnyddiol yn Microsoft Word sydd wedi fy helpu yn ystod fy astudiaethau."}, {"text_idx": "#000076", "text": "Mae bysellau hwylus yn gyfuniad o fysellau rydych chi\u2019n eu pwyso er mwyn cyflawni swyddogaeth. Er enghraifft, mae pwyso control (ctrl) a C ar yr un pryd ar o\u0302l amlygu testun yn copi\u0308o\u2019r testun hwnnw i\u2019ch clipfwrdd. Yn lle clicio\u2019r botwm dde a sgrolio i lawr y gwymplen i Gludo, gallwch bwyso ctrl + V i ludo\u2019r testun."}, {"text_idx": "#000077", "text": "Gellir defnyddio\u2019r allwedd ALT ar gyfer bysellau hwylus hefyd. Yn benodol, defnyddir yr allwedd ALT ar gyfer bysellau hwylus sy\u2019n berthnasol i\u2019r bar tasgau uchaf. Trwy ddal ALT i lawr am ychydig eiliadau, bydd yr allweddi ar gyfer pob bysell hwylus yn ymddangos. Er enghraifft, ar fy mysellfwrdd i, bydd pwyso ALT + 2 yn cadw fy nogfen."}, {"text_idx": "#000078", "text": "Yn y llun isod mae tab Cartref (Home) ein bar tasgau ar agor."}, {"text_idx": "#000079", "text": "Ond os pwyswn ni ALT+S i fynd i\u2019r tab Cyfeiriadau (References)..."}, {"text_idx": "#000080", "text": "Cawn gyfres hollol newydd o orchmynion bysellfwrdd ALT i\u2019w defnyddio!"}, {"text_idx": "#000081", "text": "Trwy ddal ALT i lawr gyda thab gwahanol ar agor gallwn weld pa fysellau hwylus sydd ar gael ar gyfer pob tab ar y bar tasgau. Os byddwch yn anghofio beth mae bysellau hwylus ALT yn ei wneud, daliwch ALT i lawr er mwyn eich atgoffa."}, {"text_idx": "#000082", "text": "Casgliadau LinkedIn Learning i gefnogi myfyrwyr sy\u2019n paratoi ar gyfer eu harholiadau"}, {"text_idx": "#000083", "text": "Wrth i dymor yr arholiadau agosa\u0301u, rydym wedi paratoi ambell gasgliad ar Linkedin Learning i\u2019ch helpu i gael gwared ar y straen arholiadau, ac i\u2019ch helpu i adolygu\u2019n fwy effeithiol."}, {"text_idx": "#000084", "text": "Paratoi ac adolygu yn effeithiol"}, {"text_idx": "#000085", "text": "Mynd i\u2019r afael a\u0302 straen arholiadau"}, {"text_idx": "#000086", "text": "Mae gan holl fyfyrwyr a staff Prifysgol Aberystwyth fynediad am ddim i LinkedIn Learning. Gweler ein cyfarwyddiadau mewngofnodi ac atebion i rai Cwestiynau Cyffredin i\u2019ch helpu yn ystod amser arholiadau."}, {"text_idx": "#000087", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000088", "text": "Tanysgrifiwch i'r blog drwy e-bost"}, {"text_idx": "#000089", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000092", "text": "Creu, datrys problemau ac arloesi digidol\nCyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]